कक्षा आठवीं सी स्वच्छता के लिए उत्कर्ष कक्षा सम्मान से सम्मानित
अम्बाला सिटी| सिटीके पुलिस डीएवी पब्लिक स्कूल की आठवीं सी कक्षा को ह्यूमन फाउंडेशन संस्था द्वारा स्वच्छता के प्रति जागरुकता बनाए रखने के लिए उत्कर्ष कक्षा सम्मान से सम्मानित किया गया। इस सम्मान के लिए कक्षा को प्रिंसिपल डाॅ. विकास कोहली अध्यापिकाओं ने बधाई दी। इस मौके पर प्रिंसिपल डॉ. विकास कोहली ने कहा कि बच्चों में पर्यावरण के प्रति जागरुकता लाने के लिए स्कूल में बहुत से प्रोजेक्ट चलाए हुए हैं जिसके तहत स्वच्छता के प्रति बच्चों को जागरूक करने के लिए उन्हें अपनी कक्षा की सफाई रखने के लिए कुछ हिदायतें दी जाती हैं जिसे बच्चे पूरी निष्ठा के साथ निभाते हैं। इसी का परिणाम है जो इस संस्था द्वारा आठवीं सी कक्षा को इस पुरस्कार से सम्मानित किया गया। उन्होंने बताया कि स्कूल के लिए बड़े गौरव की बात है। इस अवसर पर ह्यूमन फाउंडेशन संस्था के पदाधिकारी सुनील अरोड़ा और केके भाटिया द्वारा प्रिंसिपल डॉ. विकास कोहली, वंदना सूद, ज्योति जग्गी, कमल माटा मैडम अमनदीप कौर को पुरस्कार देकर सम्मानित किया गया।
mag_Deva hin_Deva